فاطمہ بھٹو

فاطمہ بھٹو  لکھاری، شاعرہ اور کالم نگار ہیں جو پاکستان، امریکہ اور برطانیہ کے مختلف اخباروں میں کالم بھی لکھتی ہیں۔فاطمہ بھٹو 29 مئی 1982ء کو افغان دار الحکومت کابل میں اس وقت پیدا ہوئیں، جب ان کے والد میر مرتضیٰ بھٹو جلا وطنی کی زندگی گزار رہے تھے۔
وہ اپنی پھوپھو بینظیر بھٹو اور ان کے خاوند آصف علی زرداری کی نقاد رہی ہیں جن پر ان کے والد کو قتل کرنے کا الزام ہے۔   ۔ 2010 میں لکھی جانے والی ان کی غیرافسانوی کتاب خون و شمشیر کے گیت (Songs Of Blood And Sword) ان کے خاندان کے متعلق ہے۔ فاطمہ بھٹو دا نیوز، دا گارڈین کے علاوہ دیگر ادارے کے لیے لکھتی رہتی ہیں۔  <ref>

خاندانی پس منظر 
فاطمہ بھٹو سابق صدر اور سابق وزیراعظم پاکستان ذوالفقار علی بھٹوکی پوتی جبکہ سابق وزیراعظم پاکستان بے نظیر بھٹو کی بھتیجی ہیں جبکہ ان کی والدہ فوزیہ فصیح الدین بھٹو افغان وزارت خارجہ اہلکار کی بیٹی تھیں۔ سوتیلی والدہ غنویٰ بھٹو 2021 میں پاکستان پیپلز پارٹی (شہید بھٹو) کی چیئر پرسن ہیں۔ فاطمہ بھٹو کے والد میر مرتضیٰ بھٹو 1996ء میں اپنی بہن بینظیر بھٹو کے دور حکومت میں قتل ہوئے۔ فاطمہ کی پیدائش کے وقت ان کے والد ضیاء الحق کے آمرانہ دور میں جلاوطنی کی زندگی گزار رہے تھے۔ ان کے والدین کے درمیان شادی کے تین سال بعد ہی طلاق ہو گئی۔ طلاق کے بعد فاطمہ بھٹو اپنے والد کے ساتھ کئی ملکوں میں مقیم رہیں۔ 1989 میں فاطمہ کے والد کی ملاقات غنوی بھٹو سے ہوئی جو ایک لبنانی بیلے رقاصہ تھیں اور شام میں جلاوطنی کی زندگی گزار رہی تھیں۔ فاطمہ بھٹو غنوی کو اپنی حقیقی والدہ کی طرح سمجھتی ہیں، ان کے سوتیلے بھائی ذوالفقار علی بھٹو جونیئر سان فرانسسکو میں ایک فنکار ہیں۔ 
فاطمہ بھٹو ذوالفقار علی بھٹو اور نصرت بھٹو (ایرانی کرد) کی پوتی، بینظیر ، آصف علی زرداری اور شاہ نواز بھٹو کی بھتیجی ہیں ۔ ان کے والد کو 1996 میں کراچی میں بینظیر بھٹو کے دور حکومت میں قتل کر دیا گیا۔ وہ اپنی سوتیلی والدہ غنوی بھٹو کے ساتھ رہتی ہیں۔

تعلیم 
فاطمہ بھٹو نے ابتدائی تعلیم دمشق(شام) میں حاصل کی۔ 1993ء میں اپنی والدہ غنویٰ بھٹو اور چھوٹے بھائی ذوالفقار بھٹو جونیئر کے ساتھ پاکستان آ گئیں۔ انہوں نے کراچی امریکن اسکول سے او لیول کیا، پھر 2004ء میں کولمبیا یونیورسٹی، نیویارک سے امتیازی نمبروں کے ساتھ گریجویشن کیا ۔ گریجویشن میں ان کا خاص مضمون مشرق وسطیٰ میں بولی جانے والی زبانیں اور کلچر تھا۔ 2005ء میں انہوں نے اسکول آف اورینٹل اینڈ افریقین اسٹیڈیز (یونیورسٹی آف لندن) سے ”جنوبی ایشیائی حکومت اور سیاسیات“ میں ماسٹرز کیا، جس میں انھوں نے پاکستان میں تحریک مزاحمت پر اپنا مقالہ تحریر کیا۔

تصانیف 
 1997ء پندرہ برس کی عمر میں فاطمہ بھٹو کا پہلا شعری مجموعہ آکسفورڈ یونیورسٹی پریس پاکستان سے شائع ہوا جس کا عنوان صحرا کی سرگرشیاں (Whispers of the Deserts) تھا۔
 2006ء میں دوسری کتاب 8 اکتوبر 2005ء کو آزاد کشمیر اورصوبہ سرحد میں آنے والے زلزلے کے موضوع پر ” 8:50a.m. 8 October 2005“ کے عنوان سے شائع ہوئی۔
 تیسری کتاب خون و شمشیر کے گیت (Songs Of Blood And Sword) شائع ہوئی۔
  فاطمہ بھٹو کے ناول The Runaways کا اردو ترجمہ 2023 میں جمہوری پبلیکیشنز نے مفرور کے نام سے شائع کیا۔

ذاتی زندگی اور دلچسپیاں 
اپنے مذہبی عقیدے کے بارے میں ، فاطمہ بھٹو نے ایک انٹرویو میں کہا تھا کہ وہ ایک ثقافتی مسلمان ہیں اور خود کو سیکولر سمجھتی ہیں البتہ وہ مسلمانوں اور اسلام سے جذباتی لگاؤ رکھتی ہیں۔    

فاطمہ بھٹو نے متعدد مواقع پر اسلام کا دفاع کیا اور مسلم خواتین کے برقع پہننے کے حق کی بھی حمایت کی۔  

فاطمہ بھٹو کو سماجی فلاح و بہبود کے کاموں سے گہری دلچسپی ہے، بالخصوص سندھ کی جیلوں میں قید خواتین کے ساتھ ہونے والا سلوک، ان کی توجہ کا خاص مرکز ہے۔ وہ نہ صرف اس موضوع پر تفصیل کے ساتھ لکھتی رہی ہیں، بلکہ باقاعدگی کے ساتھ لاڑکانہ خواتین جیل کا معائنہ بھی کرتی ہیں۔ انہیں کراچی میں کچی آبادیوں میں بسنے والے لوگوں کے مسائل سے بھی گہری دلچسپی ہے ۔

شادی 
فاطمہ بھٹو نے گراہم کے ساتھ 70 کلفٹن، کراچی میں 27 اپریل 2023 کو شادی کی۔
فاطمہ بھٹو کے شوہر کا تعلق امریکا سے ہے، اور وہ 1982ء میں پیدا ہوئے۔ وہ ایک کاروباری شخصیت ہیں۔

فاطمہ بھٹو سے شادی سے قبل انہوں نے اسلام قبول کیا اور  اپنا نام تبدیل کر کے جبران رکھ لیا۔

حوالہ جات 

1982ء کی پیدائشیں
افغان نژاد پاکستانی شخصیات
اکیسویں صدی کی پاکستانی خواتین مصنفین
اکیسویں صدی کی پاکستانی مصنفات
اکیسویں صدی کی مصنفات
اکیسویں صدی کے پاکستانی مصنفین
ایرانی نژاد پاکستانی شخصیات
بقید حیات شخصیات
بھٹو خاندان
پاکستانی افسانہ نگار خواتین
پاکستانی جلاوطن
پاکستانی خواتین صحافی
پاکستانی شعرا
پاکستانی شیعہ
پاکستانی صحافی
پاکستانی فعالیت پسند
پاکستانی لادینیت پسند
پاکستانی مصنفات
پاکستانی ناول نگار
پشتون شخصیات
سندھی شخصیات
کابل کی شخصیات
کراچی کی شخصیات
کراچی کے صحافی
کراچی کے مصنفین
کرد نژاد پاکستانی شخصیات
کلفٹن، کراچی کی شخصیات
پاکستانی فعالیت پسند خواتین
پاکستانی شاعرات
پاکستانی افسانہ نگار
کراچی امریکن اسکول کے فضلا
ویکی ڈیٹا سے مطابقت رکھنے والی مختصر تفصیل